cyanic-selkie/wikianc huggingface dataset:
ซุนเหลียง
พระเจ้าซุนเหลียง พระนามรองว่า จื่อหมิง เป็นพระจักรพรรดิองค์ที่สองของรัฐอู๋ตะวันออก(ง่อก๊ก) ในช่วงยุคสามก๊กของจีน พระองค์ทรงเป็นพระราชโอรสองค์สุดท้องและรัชทายาทของพระเจ้าซุนกวน ปฐมจักรพรรดิผู้สถาปนารัฐอู๋ พระองค์ทรงเป็นที่รู้จักกันในพระนามว่า อ๋องแห่งไคว่จี หรือ(ไม่บ่อยนัก) โฮว่กวนโหว (候官侯) ซึ่งเป็นตำแหน่งยศฐาบรรดาศักดิ์ที่พระองค์ได้รับมาภายหลังจากที่พระองค์ทรงถูกปลดออกจากราชบังลังก์ในเดือนพฤศจิกายน พ.ศ. 801 โดยผู้สำเร็จราชการแทนพระองค์นามว่า ซุนหลิม ซุนฮิว พระเชษฐาต่างมารดาของพระองค์ได้ขึ้นครองราชบังลังก์ต่อจากพระองค์ ซึ่งสามารถโค่นล้มอำนาจของซุนหลิมและสังหารลงได้ สองปีหลังจากซุนเหลียงถูกปลดออกจากราชบังลังก์ พระองค์ทรงถูกกล่าวหาอันเป็นเท็จว่า พระองค์ทรงคิดก่อการกบฎ และถูกลดยศฐาบรรดาศักดิ์จากอ๋องมาเป็นโหว ภายหลังจากนั้นพระองค์ทรงกระทำอัตวินิบาตกรรม
พระชนมชีพช่วงต้น
ซุนเหลียงทรงประสูติใน พ.ศ. 786 เป็นพระราชโอรสของพระเจ้าซุนกวน ปฐมจักรพรรดิผู้สถาปนารัฐอู๋ตะวันออกและพระสนมพาน หนึ่งในพระสนมของพระองค์ที่โปรดปราน ในฐานะพระราชโอรสองค์สุดท้องของพระเจ้าซุนกวน พระองค์ได้รับการเลี้ยงดูอย่างดีจากพระราชบิดา ซึ่งทรงพระเกษมสำราญมากที่มีพระโอรสในวัยชรา (ทรงมีพระชนมพรรษา 60 พรรษาตอนที่ซุนเหลียงทรงประสูติ) นอกจากนี้ทรงประสูติในท่ามกลางบรรยากาศภายในวังที่เหล่าข้าราชบริพารได้แตกแยกออกเป็นสองฝ่ายซึ่งต่างฝ่ายได้สนับสนุนสองพระเชษฐาของพระองค์ที่กำลังแก่งแย่งชิงอำนาจ - ซุนโห ผู้เป็นองค์รัชทายาท และซุน ป๋า อ๋องแห่งหลู่ซึ่งเป็นผู้ได้รับตำแหน่งนี้ ในเดือนกันยายนหรือตุลาคม พ.ศ. 793 ด้วยความเอือมระอากับการโจมตีอย่างไม่หยุดหย่อนของซุนป๋าต่อซุนโห พระเจ้าซุนกวนทรงมีพระราชโองการลับให้ซุนป๋าทรงกระทำอัตวินิบาตกรรม และเนรเทศซุนโหตามคำยุงยงของซุน หลู่ปัง พระราชธิดาองค์โตของพระองค์ซึ่งได้กล่าวหาอันเป็นเท็จต่อซุนโหและพระสนมหวังผู้เป็นพระมารดา และดังนั้นจึงต้องการเห็นซุนโหถูกปลดออกจากตำแหน่งองค์รัชทายาท พระองค์ทรงแต่งตั้งซุนเหลียงเป็นองค์รัชทายาทองค์ใหม่ในเดือนธันวาคม พ.ศ. 793 หรือมกราคม พ.ศ. 794 จากนั้นซุน หลู่ปังได้ให้ซุนเหลียงอภิเษกสมรสกับกวนฮุ่ยเจี๋ย หลานสาวของจวนจ๋อง พระสวามีของพระนาง ใน พ.ศ. 795 พระเจ้าซุนกวนทรงแต่งตั้งนางพัวฮูหยิน(พานฟูเหริน) พระมารดาของซุนเหลียงเป็นฮองเฮาหรือสมเด็จพระจักรพรรดินี
ใน พ.ศ. 796 ซุนเหลียงทรงสูญเสียทั้งพระราชบิดาและพระราชมารดาอย่างรวดเร็ว ช่วงต้นปีนั้น พระจักรพรรดินีพานทรงถูกลอบปลงพระชนม์ แต่วิธีการที่พระนางถูกลอบปลงพระชนม์ยังคงเป็นปริศนา ขุนนางของอู๋ตะวันออกอ้างว่า มหาดเล็กรับใช้คนหนึ่งทนความโหดเหี้ยมของพระนางไม่ได้จึงลอบสังหารโดยการรัดพระศอให้ตายขณะนอนหลับสนิท และสร้างสถานการณ์ว่าป่วยตายกระทันหัน แต่มีพิรุธความลับรั่วไหลทำให้มีคนถูกประหารไปเจ็ดแปดคน
ในขณะที่นักประวัติศาสตร์หลายคนรวมทั้งหูซานซิ่ง นักประวัติศาสตร์สมัยราชวงศ์ซ้อง ผู้เขียนคำบรรยายเชิงอรรถของหนังสือกระจกส่องการปกครอง(จึซ์จื้อทงเจี้ยน)ที่ประพันธ์โดยซือหม่ากวง ต่างเชื่อว่า พวกขุนนางชั้นสูงของง่อเป็นผู้ลงมือ เพราะกลัวว่าพระนางจะฉวยโอกาสยึดอำนาจเมื่อได้ขึ้นเป็นไทเฮาหรือพระพันปีหลวงภายหลังจากที่พระเจ้าซุนกวนสวรรคต ต่อมาในปีนั้น พระเจ้าซุนกวนทรงสวรรคตแล้ว ดังนั้นพระเจ้าซุนเหลียงทรงขึ้นครองราชย์เป็นพระจักรพรรดิองค์ใหม่
ยุคสมัยการสำเร็จราชการแทนพระองค์ของจูกัดเก๊ก
ใน พ.ศ. 796 เมื่อพระเจ้าซุนกวนสวรรคต สุมาสู ผู้สำเร็จราชการแทนพระองค์แห่งรัฐเฉาเว่ย์ได้ยกทัพเข้าโจมตีออกเป็นสามง่ามครั้งใหญ่ต่อรัฐอู๋ตะวันออก อย่างไรก็ตาม กองกำลังจูกัดเก๊กสามารถเอาชนะกองทัพหลักของเฉาเว่ย์ได้ ทำให้เกิดความสูญเสียอย่างหนัก ชื่อเสียงของจูกัดเก๊กได้เป็นที่ยอมรับ ใน พ.ศ. 797 เขาได้ดำเนินแผนการที่มีมาระยะหนึ่งแล้ว - เพื่อรวบรวมชายฉกรรจ์เกือบทั้งหมดที่มีคุณสมบัติเหมาะสมในรัฐอู่ตะวันออกเพื่อเข้าโจมตีรัฐเฉาเว่ย์ครั้งใหญ่ - แม้จะมีการคัดค้านจากข้าราชการหลายคนก็ตาม เขายังได้คอยประสานการโจมตีกับเกียงอุย ขุนพลจากรัฐฉู่ฮั่น ซึ่งเป็นพันธมิตรของรัฐอู่ตะวันออก อย่างไรก็ตาม กลยุทธ์ของเขากลับกลายเป็นความผิดพลาด ในตอนแรก เขามุ่งเป้าไปที่อำเภอฉิวฉุน(โซ่วชุน) (壽春; ลู่อัน, มณฑลอานฮุยในปัจจุบัน) แต่ระหว่างทาง เขากลับเปลี่ยนใจและเข้าโจมตีอำเภอหับป๋า(เหอเฟ่ย์)แทน แม้ว่าการป้องกันของอำเภอหับป๋าจะแข็งแกร่งและมีจุดประสงค์เพื่อต้านทานการโจมตีครั้งใหญ่ของรัฐอู่ตะวันออก กองกำลังของจูกัดเก๊กแทบหมดสภาพจากการปิดล้อมที่ยาวนานและประสบกับโรคระบาด ซึ่งจูกัดเก๊กดูเพิกเฉย ในที่สุดเขาได้ตัดสินใจถอนกำลังภายหลังกองทัพเสริมของรัฐเฉาเว่ย์มาถึง แต่แทนที่จะกลับไปยังเมืองเจี้ยนเย่(เกี๋ยนเงียบ) ซึ่งเป็นเมืองหลวง(หนานจิง, มณฑลเจียงซูในปัขจจุบัน) เพื่อกล่าวขอโทษสำหรับกลยุทธ์ที่ผิดพลาดของเขาเอง เขากลับออกจากเมืองหลวงไปพักหนึ่งและไม่เคยกล่าวขอโทษแก่ประชาชนสำหรับความสูญเสียครั้งใหญ่ที่พวกเขาได้รับ
ในที่สุดเมื่อจูกัดเก๊กได้กลับมายังเจี้ยนเย่ เขาได้พยายามอย่างยิ่งที่จะกำจัดความขัดแย้งทั้งหมดโดยลงโทษทุกคนที่ไม่เห็นด้วยกับเขา เขาได้วางแผนที่จะโจมตีรัฐเฉาเว่ย์อีกครั้ง โดยไม่สนใจถึงความสูญเสียครั้งใหญ่ที่ประชาชนได้รับและความไม่พอใจของพวกเขา ซุนจุ๋นได้ตัดสินใจที่จะสังหารจูกัดเก๊กเสีย เขาได้กราบทูลแก่พระเจ้าซุนเหลียงว่า จูกัดเก๊กคิดวางแผนก่อการกบฎ และเขาได้วางกับดักในงานเลี้ยงสำหรับจูกัดเก็ก (ยุวจักรพรรดิทรงรับรู้แผนการของซุนจุ๋นมากน้อยเพียงใดและไม่ปรากฎชัดเจนว่าพระองค์ทรงเห็นด้วยหรือไม่ นักประวัติศาสตร์แต่เดิมต่างบอกเป็นนัยว่าพระเจ้าซุนเหลียงทรงรับรู้และเห็นชอบด้วย แต่พระองค์ทรงมีพระชนมพรรษาเพียง 10 พรรษาในตอนนั้น) ในท่ามกลางงานเลี้ยง มือสังหารที่ซุนจุ๋นมอบหมายให้ลอบสังหารจูกัดเก็กจนสำเร็จ จากนั้นกองกำลังของซุนจุ๋นได้เข้ากวาดล้างครอบครัวตระกูลจูกัดจนหมดสิ้นในที่สุุด
ยุคสมัยการสำเร็จราชการแทนพระองค์ของซุนจุ๋น
ภายหลังซุนจุ๋นได้สังหารจูกัดเก๊กแล้ว เขาได้ทำการรวบรวมอำนาจอย่างรวดเร็ว ในตอนแรก เขาได้แบ่งปันอำนาจกับเตงอิ๋นซึ่งมองดูเพียงแค่เปลือกนอก แต่เขากลับควบคุมทางทหาร ในไม่ช้าเขาได้กลายเป็นจอมเผด็จการมากกว่าจูกัดเก็กเสียอีก โดยเฉพาะอย่างยิ่ง เขาได้กล่าวหาอันเป็นเท็จต่อซุนโห อดีตองค์รัชทายาทว่า พระองค์ทรงสมคบคิดกับจูกัดเก็ก และบีบบังคับให้ซุนโหกระทำอัตวินิบาตกรรม การกระทำเยี่ยงเผด็จการของเขานำไปสู่การสมรู้ร่วมคิดระหว่าง Sun Ying (孫英) อู๋โหวและขุนนางฝ่ายทหารนามว่า Huan Lü (桓慮) แต่เขารับรู้แผนการใน พ.ศ. 798 และทั้ง Sun Ying และ Huan Lü ได้ถูกประหารชีวิต
ใน พ.ศ. 800 ซุนจุ๋นได้ทำตามแนะนำของ Wen Qin กำลังวางแผนโจมตีรัฐเฉาเว่ย์ เมื่อเขาล้มป่วยกระทันหัน และมอบหมายให้ซุนหลิม ผู้เป็นลูกพี่ลูกน้องของเขาเข้ามารับตำแหน่งผู้สำเร็จราชการแทนพระองค์แทนตนเอง และถึงแก่อสัญกรรมหลังจากนั้นไม่นาน
ยุคสมัยการสำเร็จราชการแทนพระองค์ของซุนหลิม
การถึงแก่อสัญกรรมของซุนจุ๋นทำให้เกิดมรสุมการเมืองครั้งใหญ่ ขุนพลนามว่า ลีกี (Lü Ju) ซึ่งได้รับแต่งตั้งเป็นผู้นำกองทัพหลักต่อกรกับรัฐเฉาเว่ย์ รู้สึกโกรธแค้นที่ซุนจุ๋น จอมเผด็จการได้แต่งตั้งซุนหลิมซึ่งไม่ได้สร้างชื่อเสียงให้กับตัวเองแต่อย่างใด ลิกีได้เรียกร้องให้เตงอิ๋นขึ้นมาเป็นผู้สำเร็จราชการแทนพระองค์แทนที่อย่างเปิดเผย และเตงอิ๋นก็ยินยอมที่จะดำเนินการร่วมกับเขา ซุนหลิมได้ทำการตอบโต้ทางทหารและกองกำลังของเขาสามารถเอาชนะเตงอิ๋นและลิกีได้ เตงอิ๋นและตระกูลของเขาถูกประหารชีวิตทั้งหมด ในขณะที่ลิกีได้กระทำอัตวินิบากกรรม ด้วยความรู้สึกของเขาจากการที่สามารถเอาชนะเตงอิ๋นและลิกีได้ ซุนหลิมเริ่มหยิ่งยโสโอหังมากขึ้นเรื่อย ๆ
ใน พ.ศ. 801 เมื่อพระชนมพรรษ 14 พรรษา พระเจ้าซุนเหลียงทรงเริ่มจัดการเรื่องสำคัญของรัฐเป็นการส่วนพระองค์ พระองค์ทรงจัดตั้งกองกำลังอารักขาส่วนพระองค์ซึ่งประกอบไปด้วยชายฉกรรจ์และข้าราชการที่มีอายุไล่เลี่ยกับเขา โดยกล่าวว่า พระองค์ทรงตั้งใจที่จะเติบโตไปพร้อมกับพวกเขา บางครั้งพระองค์ยังตั้งคำถามเกี่ยวกับการตัดสินใจของซุนหลิม ซุนหลิมเริ่มค่อนข้างวิตกกังวลต่อยุวจักรพรรดิ
ในปีต่อมานั้น ขุนพลแห่งรัฐเฉาเว่ย์นามว่า จูกัดเอี๋ยน เชื่อว่า สุมาเจียว (น้องชายของสุมาสู) ซึ่งเป็นผู้สำเร็จราชการแทนพระองค์กำลังคิดจะแย่งชิงราชบังลังก์ จึงประกาศก่อการกบฎและขอความช่วยเหลือจากรัฐอู๋ตะวันออก กองกำลังอู๋ตะวันออกกลุ่มเล็กๆ ที่นำโดย Wen Qin มาถึงอย่างรวดเร็วเพื่อช่วยเหลือเขา แต่ซุนหลิมได้นำกองทัพหลักและเลือกที่จะตั้งค่ายซึ่งห่างจากซิ่วซุนเป็นระยะทางไกล ซึ่งจูกัดเอี๋ยนถูกปิดล้อมโดยสุมาเจียวและไม่ได้ทำอะไรเลย เมื่อซุนหลิมออกคำสั่งให้ขุนพลนามว่า จูอี้ พยายามที่จะปลดปล่อยซิ่วซุนด้วยกองกำลังทหารที่เหนื่อยล้าและหิวโหย จูอี้จึงปฏิเสธคำสั่ง ดังนั้นซุนหลิมได้สั่งประหารชีวิตเขา ทำให้ประชาชนที่ชื่นชมถึงทักษะทางทหารและความซื่อสัตย์ของจูอี้รู้สึกโกรธแค้นอย่างมาก ด้วยการที่ซุนหลิมไม่สามารถทำอะไรได้เลย การก่อจลาจลของจูกัดเอี๋ยนจึงล้มเหลวใน พ.ศ. 802 และทหารของ Wen Qin ได้ตกเป็นเชลยศึกของรัฐเฉาเว่ย์
ถูกปลดราชบังลังก์
ซุนหลิมรู้ว่าประชาชนและยุวจักรพรรดิต่างโกรธแค้นตนเอง และเลือกที่จะไม่กลับไปที่เจี้ยนเย่ แต่กลับส่งลูกน้องคนสนิทไปดูแลการป้องกันเมืองหลวงแทน พระเจ้าซุนเหลียงทรงกริ้วและวางแผนร่วมกับซุน หลู่ปัง พระเชษฐภคินีของพระองค์ ขุนพลนามว่า เล่าเสง (劉丞) ผู้เป็นพระสัสสุระของพระองค์ และจวนกี๋ (全紀) ผู้เป็นพระเทวันของพระองค์ เพื่อโค่นล้มอำนาจของซุนหลิม อย่างไรก็ตาม จวนเสียง(Quan Shang) ไม่ได้เก็บเรื่องไว้เป็นความลับจากภรรยาของเขา ซึ่งเป็นลูกพี่ลูกน้องของซุนหลิม และนางจึงไปบอกกับซุนหลิม ในวันที่ 9 พฤศจิกายน พ.ศ. 802 ซุนหลิมได้สั่งจับกุมจวนเสียงและสังหารเล่าเสงอย่างรวดเร็ว จากนั้นได้นำกองกำลังเข้าปิดล้อมพระราชวังและบีบบังคับให้ขุนนางคนอื่น ๆ เห็นด้วยที่จะทำการปลดพระเจ้าซุนเหลียงออกจากราชบังลังก์ โดยป่าวประกาศเท็จต่อประชาชนว่า พระเจ้าซุนเหลียงทรงมีพระจิตวิปลาส และไร้ความสามารถ ซุนเหลียงจึงถูกลดยศฐาบรรดาศักดิ์มาเป็นอ๋อง ทรงมีพระนามว่า "อ๋องแห่งไคว่จี"
ภายหลังจากถูกปลดราชบังลังก์
ซุนหลิมได้อัญเชิญซุนฮิว พระอนุชาของซุนเหลียง อ๋องแห่งหลังหยา ขึ้นมาเป็นพระจักรพรรดิองค์ใหม่ หลายเดือนต่อมา พระเจ้าซุนฮิวได้วางแผนที่จะโค่นล้มอำนาจของซุนหลิมจนสามารถจับกุมซุนหลิมได้และถูกประหารชีวิตในที่สุด อย่างไรก็ตาม ตำแหน่งที่ถูกเนรเทศของซุนเหลียงไม่ได้ปลอดภัยแต่อย่างใดเลย เนื่องจากพระเจ้าซุนฮิวทรงกลัวอย่างยิ่งว่าจะมีแผนการทวงคืนราชบังลังก์ของซุนเหลียง ในเดือนกรกฎาคมถึงเดือนพฤศจิกายน พ.ศ. 804 มีข่าวลือว่าซุนเหลียงจะได้เป็นพระจักรพรรดิอีกครั้ง และบ่าวรับใช้ของซุนเหลียงได้กล่าวหาอันเป็นเท็จว่า พระองค์เป็นผู้ใช้วิชาอาคม พระเจ้าซุนฮิวทรงลดยศฐาบรรดาศักดิ์ของซุนเหลียงมาเป็นโหว ทรงมีพระนามว่า โฮว่กวนโหว และส่งพระองค์ไปยังที่ดินศักดินาตามตำแหน่งขุนนางระดับโหวในโฮว่กวน(ฝูโจว มณฑลฝูเจี้ยนในปัจจุบัน) ซุนเหลียงได้สิ้นพระชนม์ระหว่างการเดินทาง ในขณะที่นักประวัติศาสตร์ส่วนใหญ่เชื่อว่า ทรงกระทำอัตวินิบาตกรรม แต่อีกทฤษฎีหนึ่งก็คือ พระเจ้าซุนฮิวทรงวางยาพิษแก่พระองค์
243260
ตำบลรอฮ์กอน
รอฮ์กอน เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 8,368 คนใน 1,994 ครัวเรือน
พระเจ้าอโศกมหาราช
จักรพรรดิอโศก (พราหมี: 𑀅𑀲𑁄𑀓, Ashoka, IAST: Aśoka) หรือ อโศกมหาราช เป็นจักรพรรดิแห่งจักรวรรดิเมารยะ ผู้ปกครองส่วนใหญ่ของอนุทวีปอินเดีย ตั้งแต่ c. 268 ถึง 232 ปีก่อน ค.ศ. ท่านเป็นหลานของจันทรคุปต์ เมารยะ ปฐมจักรพรรดิของราชวงศ์ และเป็นผู้มีบทบาทมากต่อการเผยแผ่ศาสนาพุทธไปทั่วเอเชียโบราณ และได้รับการยกย่องโดยทั่วไปว่าเป็นหนึ่งในจักรพรรดิที่ยิ่งใหญ่ที่สุดพระองค์หนึ่งของประวัติศาสตร์อินเดีย จักรพรรดิอโศกขยายดินแดนของจักรวรรดิจากสมัยของพระเจ้าจันทรคุปตเมารยะไปถึงพื้นที่ที่ปัจจุบันคืออัฟกานิสถานจนถึงบังกลาเทศ เกือบทั่วทั้งอนุทวีปอินเดีย ยกเว้นเพียงบางส่วนของที่ซึ่งปัจจุบันคือรัฐทมิฬนาฑู, กรณาฏกะ และเกรละ ราชธานีในรัชสมัยคือปาฏลีบุตร (ใน มคธ, ปัจจุบันคือปัฏนา) และราชธานีชนบทที่ตักศิลา และ อุชไชนะ
ศึกครั้งสำคัญของจักรพรรดิอโศกคือศึกต่อรัฐกลิงคะ (ปัจจุบันอยู่ในรัฐโอริสา) ซึ่งท้ายที่สุดทรงยึดครองได้เมื่อ 260 ปี ก่อน ค.ศ. ข้อมูลจากการตีความจารึกพระเจ้าอโศก ระบุว่าพระองค์เปลี่ยนศาสนาเป็นศาสนาพุทธ หลังต้องเผชิญกับการล้มตายครั้งใหญ่ในสงครามกลิงคะ ซึ่งมีรายงานเสียชีวิตอยู่ที่ราว 100,000 รายเป็นอย่างต่ำ จักรพรรดิอโศกเป็นที่จดจำในฐานผู้ตั้งอโศกสตมภ์ และเผยแผ่จารึกของพระองค์ และจากการส่งพระสงฆ์ไปยังศรีลังกาและเอเชียกลาง รวมถึงการสร้างวิหารขึ้นเพื่อบูชาและเป็นอนุสรณ์ต่อช่วงชีวิตสำคัญของพระโคตมพุทธเจ้า
แหล่งข้อมูลอื่น
-304 -232
ฤดูพายุไซโคลนมหาสมุทรอินเดียตะวันตกเฉียงใต้ พ.ศ. 2555–2556
'''ฤดูพายุไซโคลนมหาสมุทรอินเดียตะวันตกเฉียงใต้ พ.ศ. 2555-2556''' เป็นฤดูกาลในอีตที่เคยมีการก่อตัวของพายุหมุนเขตร้อนในมหาสมุทรอินเดียตะวันตกเฉียงใต้ ฤดูกาลดังกล่าวจะลากยาวตลอด พ.ศ. 2555 ถึง พ.ศ. 2556 โดยเริ่มนับตั้งแต่วันที่ 1 พฤศจิกายน พ.ศ. 2555 จนไปสิ้นสุดลงในวันที่ 30 เมษายน พ.ศ. 2556 โดยมีข้อยกเว้นในแถบมอริเชียสและเซเชลส์ ซึ่งจะส้นสุดในวันที่ 15 พฤษภาคม พ.ศ. 2556 พายุในเขตนี้จะมีขอบเขตอยู่ทางตะวันตกของเส้น 90°E และทางใต้ของเส้นศูนย์สูตร โดยการติดตามของศูนย์อุตุนิยมวิทยาภูมิภาค (Regional Specialized Meteorological Center) ในเรอูว์นียง พายุลูกแรกที่ก่อตัวในแอ่งนี้คือ เอเนส ที่ก่อตัวเมื่อวันที่ 12 ตุลาคม ก่อนที่จะเริ่มฤดูกาลอย่างเป็นทางการกว่าสองสัปดาห์ ซึ่ง เอเนส ทวีความรุนแรงเป็นถึง ระดับ 3 ตามสเกลเฮอร์ริเคนของแซฟเฟอร์-ซิมป์สัน นับเป็นพายุหมุนเขตร้อนที่รุนแรงที่สุดที่เคยก่อตัวขึ้นในมหาสมุทรอินเดียตะวันตกเฉียงใต้
เส้นเวลา
หย่อมความกดอากาศต่ำแรกของฤดูกาลก่อตัวเมื่อวันที่ 12 ตุลาคม และค่อย ๆ ทวีกำลังแรงขึ้นจนกลายเป็นพายุหมุนเขตร้อนที่รุนแรงที่สุดเท่าที่เคยบันทึกได้ เมื่อวันที่ 14 ตุลาคม
ผลกระทบ
ตารางนี้แสดงรายการพายุทั้งหมดที่เกิดขึ้นทางตะวันตกเฉียงใต้ของมหาสมุทรอินเดีย ในช่วงปี พ.ศ. 2555-2556 ซึ่งจะระบุชื่อของพายุ, วันที่พายุเริ่มก่อตัว, ความรุนแรง, ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2012 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
เคปเลอร์ (วงดนตรี)
เคปเลอร์ (Kep1er; ; ) เป็นเกิร์ลกรุปข้ามชาติที่ก่อตั้งขึ้นจากการแข่งขันรายการเรียลลิตีเอาชีวิตรอดเกิลส์แพลนเน็ต 999 ของเอ็มเน็ต วงประกอบด้วยสมาชิกเก้าคน ได้แก่ คิม แช-ฮย็อน, ฮยูนิง บาฮียีห์, ชเว ยู-จิน, คิม ดา-ย็อน, ซอ ยอง-อึน, คัง เย-ซอ, ฮิคารุ เอซากิ, มาชิโระ ซากาโมโตะ และเซิน เสี่ยวถิง และวงนี้บริหารโดยสวิงเอนเตอร์เทนเมนต์และเวกวันเอนเตอร์เทนเมนต์ เคปเลอร์เปิดตัวทางการเมื่อวันที่ 3 มกราคม 2022 ด้วยอีพีแรกในชื่อ เฟิสต์อิมแพ็ค
ชื่อ
"Kep1er" เป็นชื่อที่แนะนำและคิดโดยผู้ชมรายการผ่านทางเว็บไซต์เนเวอร์ ชื่อนี้อ้างอิงถึงดาวเคราะห์ในระบบดาวเคปเลอร์ซึ่งตั้งชื่อตามนักดาราศาสตร์โยฮันเนิส เค็พเพลอร์ในศตวรรษที่ 16
ชื่อนี้ยังคงสัมพันธ์กับเกิลส์แพลนเน็ต 999 โดยยังคงใช้ธีมที่เกี่ยวข้องกับอวกาศต่อจากชื่อรายการ
การก่อตั้งผ่านรายการเกิลส์แพลนเน็ต 999
เคปเลอร์ก่อตั้งขึ้นผ่านรายการการเรียลลิตีเอาชีวิตรอดเกิลส์แพลนเน็ต 999 ของเอ็มเน็ต ซึ่งออกอากาศตั้งแต่วันที่ 6 สิงหาคมถึง 22 ตุลาคม 2021 รายการนำผู้เข้าแข่งขัน 99 คนจากจีน ญี่ปุ่น และเกาหลีใต้ เพื่อมาแข่งขันและเปิดตัวในวงเกิร์ลกรุปข้ามชาติ จากผู้เข้าแข่งขัน 99 คนในตอนแรก มีเพียง 9 อันดับแรกเท่านั้นที่จะอยู่ในรายชื่อผู้เล่นตัวจริงรอบสุดท้าย
ก่อนเริ่มรายการ สมาชิกหลายคนในรายชื่อสุดท้ายได้เคยเข้ามามีส่วนร่วมในวงการบันเทิงแล้ว ชเว ยู-จินเปิดตัวครั้งแรกกับวงเกิร์ลกรุปซีแอลซีของคิวบ์เอนเตอร์เทนเมนต์ เมื่อวันที่ 19 มีนาคม 2015 โดยมี First Love เป็นอีพีแรกของวง เธอได้พักกิจกรรมกับซีแอลซี เนื่องจากทำกิจกรรมกับเคปเลอร์จนกระทั่งยุบวง ในปี 2010 คัง เย-ซอเป็นสมาชิกของเกิร์ลกรุป CutieL ก่อนที่จะเข้าร่วม Busters ตั้งแต่ปี 2019 ถึง 2020
กินทามะ'
ภาพยนตร์แอนิเมชั่นทางโทรทัศน์ชุด กินทามะ' สร้างขึ้นจากผลงานมังงะชุด "กินทามะ" ของฮิเดอากิ โซราจิ เนื้อหาในแอนิเมชั่นชุดนี้ยังคงกล่าวถึงชีวิตประจำวันอันยุ่งเหยิงของซากาตะ กินโทกิ ซามูไรเจ้าของร้านรับจ้างสารพัดกินจัง ชิมูระ ชินปาจิ ผู้ช่วยของกินโทกิ และคางุระ เด็กสาวจากต่างดาวที่มาอาศัยอยู่ที่ร้านรับจ้างสารพัด ทั้งสามคนต้องช่วยกันทำงานเพื่อหาเงินเป็นค่าเช่าบ้านและเอาตัวรอดท่ามกลางยุคสมัยแห่งความตกต่ำของซามูไร
เคปเลอร์ (วงดนตรี)
การก่อตั้งผ่านรายการเกิลส์แพลนเน็ต 999
คิม ดา-ย็อนเข้าร่วมพรอดิวซ์โฟร์ตีเอตในปี 2018 ซึ่งเป็นตัวแทนของซีเอ็นซีเอนเตอร์เทนเมนต์ ในขณะที่เซิน เสี่ยวถิงเข้าร่วมพรอดิวซ์แคมป์ 2020 ซึ่งเป็นตัวแทนของท็อปคลาสเอนเตอร์เทนเมนต์ ทั้งคู่ตกรอบแรก โดยได้อันดับที่ 70 และ 80 ในรายการตามลำดับ มาชิโระ ซากาโมโตะเป็นเด็กฝึกหัดที่เจวายพีเอนเตอร์เทนเมนต์ตั้งแต่ปี 2016 ถึง 2018 ปรากฏตัวในตอนแรกของรายการเรียลลิตีสเตรย์คิดส์ของเอ็มเน็ต ซึ่งเป็นส่วนหนึ่งของทีมฝึกหัดหญิง หลังจากพรอดิวซ์โฟร์ตีเอต ดาย็อนออกจากซีเอ็นซีเอนเตอร์เทนเมนต์และเซ็นสัญญากับสตาร์เดียมเอนเตอร์เทนเมนต์ หลังจากที่แผนการเปิดตัวของเธอล้มเหลว เสี่ยวถิงเคยแข่งขันบอลรูมแดนซ์และโมเดิร์นแดนซ์ โดยได้รับรางวัลเหรียญทองในการแข่งขันกีฬาโมเดิร์นแดนซ์ในเซี่ยงไฮ้ และอันดับที่หกของโลกในการแข่งขันที่อังกฤษ
กินทามะ'
แอนิเมชั่นชุดดังกล่าวนี้ถือเป็นภาพยนตร์แอนิเมชั่นทางโทรทัศน์ปีที่ 5 ของเรื่องกินทามะ ซึ่งออกอากาศตอนสุดท้าย (ตอนที่ 201) ในเดือนเมษายน พ.ศ. 2553 ผลิตโดยบริษัทซันไรส์ กำกับรายการโดย โยอิจิ ฟูจิตะ ออกอากาศทุกวันจันทร์ทางสถานีโทรทัศน์ทีวีโตเกียว ประเทศญี่ปุ่น โดยเริ่มตั้งแต่วันที่ 4 เมษายน พ.ศ. 2554 ถึงวันที่ 26 มีนาคม พ.ศ. 2555 นอกจากนี้ยังมีการแพร่ภาพทางระบบอินเทอร์เน็ตแบบลิขสิทธิ์ถูกต้องผ่านทางเว็บไซต์ Crunchyroll
เคปเลอร์ (วงดนตรี)
2021–ปัจจุบัน: เฟิสต์อิมแพ็ค, ควีนดอม 2, ดับลาส, เปิดตัวในญี่ปุ่น ทรับเบิลชูตเตอร์ และ เลิฟสตรัค!
วันที่ 3 มกราคม 2022 เคปเลอร์ปล่อยอีพีแรกของพวกเขาในชื่อ เฟิสต์อิมแพ็ค โดยมีเพลง "วาดาดา" เป็นซิงเกิลหลัก วันที่ 10 มกราคม แชฮย็อนถูกประกาศให้เป็นพิธีกรร่วมคนใหม่ในรายการเพลงเดอะโชว์ทางช่องเอสบีเอส เอ็มทีวี ร่วมกับมินฮี วงคราวิตี วันที่ 13 มกราคม เคปเลอร์ได้รับรางวัลรายการเพลงครั้งแรกในรายการเอ็มเคานต์ดาวน์ด้วยเพลง "วาดาดา" วันที่ 21 กุมภาพันธ์ 2022 ได้รับการยืนยันว่าเคปเลอร์จะเข้าร่วมรายการการแข่งขันเรียลลิตี ควีนดอม ฤดูกาล 2 ของเอ็มเน็ต ซึ่งมีกำหนดออกอากาศในเดือนมีนาคม 2022
กินทามะ'
สำหรับในประเทศไทย บริษัทโรส มีเดีย แอนด์ เอ็นเตอร์เทนเมนท์ ได้ซื้อลิขสิทธิ์ภาพยนตร์การ์ตูน กินทามะ' และวางจำหน่ายในรูปแบบดีวีดี 13 แผ่น ส่วนการออกอากาศทางโทรทัศน์นั้นมีออกอากาศครั้งแรกทางช่องทรูสปาร์ก ในชื่อเรื่องว่า กินทามะ อะโพสโทรฟี่ นอกจากนี้ยังเคยมีการออกอากาศทางช่องจีเอ็มเอ็มวัน ช่องจีเอ็มเอ็มแชนเนล และช่องแก๊งการ์ตูนแชนเนล
เคปเลอร์ (วงดนตรี)
2021–ปัจจุบัน: เฟิสต์อิมแพ็ค, ควีนดอม 2, ดับลาส, เปิดตัวในญี่ปุ่น ทรับเบิลชูตเตอร์ และ เลิฟสตรัค!
วันที่ 20 มิถุนายน 2022 เคปเลอร์ได้ปล่อยอีพีที่สองในชื่อ ดับลาส โดยมีเพลง "อัป!" เป็นซิงเกิลหลัก
กินทามะ'
เพลงเปิดและเพลงปิดรายการ
สำหรับเพลงเปิดรายการและเพลงปิดรายการประกอบด้วยรายชื่อเพลงดังต่อไปนี้
เคปเลอร์ (วงดนตรี)
2021–ปัจจุบัน: เฟิสต์อิมแพ็ค, ควีนดอม 2, ดับลาส, เปิดตัวในญี่ปุ่น ทรับเบิลชูตเตอร์ และ เลิฟสตรัค!
วันที่ 3 สิงหาคม 2022 เคปเลอร์ได้ปล่อยซิงเกิลแรกในภาษาญี่ปุ่นของพวกเธอในชื่อ ฟลาย-อัป โดยมี "วิงวิง" เป็นเพลงหลัก และวางจำหน่ายเมื่อวันที่ 7 กันยายน 2022
วันที่ 23 กันยายน 2022 เคปเลอร์ได้ออกซิงเกิลโปรโมต "ชูการัส" ผ่านยูนิเวิร์สมิวสิก
วันที่ 16 มกราคม 2023 มีการประกาศว่าซิงเกิลภาษาญี่ปุ่นชุดที่สอง Fly-By ของเคปเลอร์จะวางจำหน่ายในวันที่ 15 มีนาคม 2023 โดยมีเพลง "I Do! Do You?" เป็นซิงเกิลหลัก
วันที่ 10 เมษายน 2023 กลุ่มปล่อยอีพีที่สี่ เลิฟสตรัค! โดยมี "Giddy" เป็นซิงเกิลหลัก
พ.ศ. 741
พุทธศักราช 741 ใกล้เคียงกับ
โอลิมปิกเยาวชนฤดูร้อน 2026
กีฬาโอลิมปิกเยาวชนฤดูร้อน 2026 (Jeux olympiques de la jeunesse de 2026) หรือชื่อที่เป็นทางการ กีฬาโอลิมปิกเยาวชนฤดูร้อน ครั้งที่ 4 (Les IVème Jeux Olympiques de la jeunesse d'été) หรือเป็นที่รู้จักในชื่อ ดาการ์ 2026 เป็นมหกรรมกีฬานานาชาติสำหรับเยาวชนที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในดาการ์ ประเทศเซเนกัล จัดขึ้นระหว่างตุลาคม - พฤศจิกายน พ.ศ. 2569 กรุงดาการ์ได้รับเกียรติเป็นเจ้าภาพกีฬาโอลิมปิก โดยประกาศวันที่ 8 ตุลาคม พ.ศ. 2561 ระหว่างการประชุมคณะกรรมการโอลิมปิกสากล ซึ่งนับเป็นการจัดการแข่งขันกีฬาระหว่างประเทศโดยโอไอซีครั้งแรกที่จัดขึ้นในทวีปแอฟริกาอีกด้วย
การเสนอตัวเป็นเจ้าภาพ
เมื่อวันที่ 8 ตุลาคม พ.ศ. 2561 คณะกรรมการโอลิมปิกสากล หรือ ไอโอซี ได้มีมติเลือกกรุงดาการ์เป็นเจ้าภาพกีฬาโอลิมปิกเยาวชนฤดูร้อน 2022 ในการประชุมคณะกรรมการโอลิมปิกสากล สมัยที่ 133 ณ บัวโนสไอเรส ประเทศอาร์เจนตินา
สถานที่จัดการแข่งขัน
สถานที่สำหรับจัดการแข่งขันโอลิมปิกเยาวชนฤดูร้อน 2022 ประกอบด้วย 3 เมือง ได้แก่ ดาการ์ Diamniadio และ ซาลิ
ซาลิ
เมืองซาลิจะใช้เป็นสถานที่สำหรับจัดการแข่งขันกีฬาทางน้ำกีฬาชายหาด และกอล์ฟ
พระยาแสนซ้าย
พระยาแสนซ้าย หรือ เจ้าหลวงแสนซ้าย ทรงเป็นเจ้าผู้ครองนครแพร่ องค์ที่ 1 แห่งราชวงศ์แสนซ้าย และเป็นปฐมเจ้าผู้ครองนครแพร่แห่งราชวงศ์แสนซ้าย ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช แห่งกรุงรัตนโกสินทร์
ราชประวัติ
พระยาแสนซ้าย ไม่ปรากฏนามราชบิดาราชมารดา และพระนามเดิม สันนิษฐานว่าเดิมเป็นขุนนางตำแหน่งแสนซ้าย (แสนศรีไชย หรือแสนศรีซ้าย) มาก่อน เมื่อพระยาศรีสุริยวงศ์ (พระเมืองไชย) ถูกกักตัวที่กรุงเทพมหานครในปี พ.ศ. 2330 แล้ว พระบาทสมเด็จพระพุทธยอดฟ้าจุฬาโลกมหาราชจึงได้สถาปนาให้เป็นพระยาแพร่แทน ได้รับยศเป็น พระยาแสนซ้าย ในฐานะหัวเมืองประเทศราช
ภายหลังเมื่อพระยาแสนซ้ายถึงแก่พิราลัยแล้ว พระเมืองไชย (พระเมืองใจ) ราชโอรสจึงได้เสด็จขึ้นครองนครแพร่ต่อจากพระองค์เป็นพระยาเทพวงศ์ ตามที่พระราชพงศาวดารกรุงรัตนโกสินทร์ รัชกาลที่ 4 ฉบับเจ้าพระยาทิพากรวงศมหาโกษาธิบดี (ขำ บุนนาค) กล่าวว่า
ราชโอรส-ธิดา
พระยาแสนซ้าย มีราชโอรสดังนี้
พระยาแสนซ้าย มีพระขนิษฐานาม เจ้าปิ่นแก้ว ภายหลังสมรสกับเจ้าวังขวา
เมเล (วงดนตรี)
เมเล (Mêlée) เป็นวงอัลเทอร์เนทีฟร็อกอเมริกัน จากออเรนจ์เคาน์ตี ในรัฐแคลิฟอร์เนีย พวกเขาประสบความสำเร็จจากเพลงดัง "Built to Last" ติดอันดับ 7 บนชาร์ตเนเธอร์แลนด์ (ดัตช์ท็อป 40)
พ.ศ. 742
พุทธศักราช 742 ใกล้เคียงกับ
ออร์โทไบคิวโพลาสามเหลี่ยมอีลองเกต
ออร์โทไบคิวโพลาสามเหลี่ยมอีลองเกต (อังกฤษ: elongated triangular orthobicupola) เป็นทรงหลายหน้า (polyhedron) ที่เกิดจากการนำออร์โทไบคิวโพลาสามเหลี่ยม (triangular orthobicupola: J27) มาแทรกปริซึมหกเหลี่ยม (hexagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 12 หน้า รวม 20 หน้า รูปทรงนี้มี 18 จุดยอด 36 ขอบ และเป็นทรงตันจอห์นสันหมายเลข 35 (Johnson solid: J35)
พระยาภิรมย์ภักดี (บุญรอด เศรษฐบุตร)
พระยาภิรมย์ภักดี นามเดิม บุญรอด เศรษฐบุตร เป็นบุตรของพระภิรมย์ภักดี (ชม เศรษฐบุตร) กับนางมา เศรษฐบุตร เกิดเมื่อวันที่ 13 ตุลาคม พ.ศ. 2415 ที่ย่านจักรวรรดิ เขตสัมพันธวงศ์ กรุงเทพมหานคร เป็นผู้ให้กำเนิดเบียร์สิงห์และบริษัท บุญรอดบริวเวอรี่ จำกัด
ประวัติ
พระยาภิรมย์ภักดี (บุญรอด เศรษฐบุตร) เกิดเมื่อวันที่ 13 ตุลาคม พ.ศ. 2415 ณ บ้านปลายสะพานยาว วัดบพิตรพิมุข (เชิงเลน) ปากคลองโอ่งอ่าง ตำบลจักรวรรดิ อำเภอสัมพันธวงศ์ กรุงเทพมหานคร เรียนหนังสือกับบิดาตอนยังเด็ก พออายุ 11 ปี เรียนกับพระอาจารย์เนียม วัดเชิงเลนได้ 1 ปีเศษก็เรียนฝึกหัดวาดเขียนที่บ้านหลวงฤทธิ์ฯ และเรียนหนังสืออังกฤษกับท่านอาจารย์หมอ เอ.ยี.แมคฟาแลนด์ ที่โรงเรียนหลวงสวนอนันต์ ได้ประมาณ 2 ปี โรงเรียนก็ย้ายมาสอนที่สุนันทาลัย สามารถสอบไล่ได้ที่ 1 ในทุกวิชาของโรงเรียน และในปี พ.ศ. 2433 ได้เป็นครูสอนนักเรียนในโรงเรียนสุนันทาลัย ต่อมาก็ได้ไปเป็นครูสอนเด็กที่โรงเลี้ยงเด็กอนาถา
ในปี พ.ศ. 2435 เจ้าพระยาภาสกรวงศ์ (พร บุนนาค) เสนาบดีกระทรวงธรรมการ ได้ทดลองให้ทำหน้าที่ตำแหน่งเลขานุการกระทรวงธรรมการ เมื่อจะลาออกแต่ครูใหญ่ไม่ให้ออก จึงตัดสินใจไม่เอาทั้ง 2 อย่าง จากนั้นทำงานเป็นเสมียนโต้ตอบจดหมายภาษาอังกฤษที่โรงเลื่อยของห้างกิมเซ่ง หลี และห้างเด็นนิมอตแอนด์ดิกซัน จนเห็นลู่ทางธุรกิจจึงมาเริ่มมาเป็นเจ้าของกิจการค้าไม้ เดินเรือโดยสารในแม่น้ำเจ้าพระยา เรียกว่า เรือเมล์ขาว โดยตั้งเป็น บริษัทบางหลวง จำกัด แต่เนื่องจากเริ่มมีคู่แข่งมากขึ้นจากเบนเข็มทำธุรกิจอื่น พระยาภิรมย์ภักดีได้พบเอมิล ไอเซินโอเฟอร์ ผู้จัดการห้างเพาส์ปิกเคนปัก และได้ลิ้มรสเบียร์เยอรมันจนถูกใจ จึงคิดว่าน่าจะทำขายในเมืองไทยได้ ได้ยื่นหนังสือขออนุญาตตั้งโรงต้มกลั่นเบียร์แห่งแรกของประเทศไทยในปี 2473 และก่อตั้งโรงงานผลิตเบียร์แห่งแรกขึ้นในประเทศไทยในปี 2476
เนื่องจากในสมัยนั้นยังไม่มีนโยบายเรื่องการจัดตั้งโรงงานผลิตเบียร์มาก่อน จึงยุติลงที่การอนุมัติโรงเบียร์แห่งแรกรัฐบาลไทยอนุมัติให้พระยาภิรมย์ภักดีผลิตเบียร์ เมื่อวันที่ 4 สิงหาคม พ.ศ. 2476 โดยมีโรงงานตั้งอยู่บนเนื้อที่ 9 ไร่ ริมแม่น้ำเจ้าพระยาย่านบางกระบือ ด้วยทุนจดทะเบียนเริ่มแรก 6 แสนบาท ในปี พ.ศ. 2477 พระยาภิรมย์ภักดีก็ได้นำเอาเบียร์สดใส่ถังไปเปิดให้ผู้คนดื่มฟรีในงานสโมสรคณะราษฎร ปรากฏว่าเป็นที่พอใจกันยิ่งนัก ข่าวได้แพร่สะพัดออกไป มีลูกค้าจับจองสินค้าออกสู่ตลาด จนได้จำหน่ายเบียร์รุ่นแรกเมื่อ วันที่ 7 กรกฎาคม พ.ศ. 2477 มีตรายี่ห้อต่าง ๆ กัน ทั้งตราว่าว ตราพระปรางค์ ตรากุญแจ ตรารถไฟ ตราหมี ปรากฏว่าเบียร์ตราสิงห์ได้รับความนิยมมากที่สุด ต่อมาจึงค่อยๆ หยุดผลิตยี่ห้ออื่นไป จนเหลือเพียงเบียร์สิงห์
ท่านมีความรู้ความสามารถ แต่งตำราการคิดคำนวณ หน้าไม้สำเร็จรูป แต่งตำราว่าวพนัน ได้โปรดเกล้าเป็นนายเรือตรีราชนาวีเสือป่าและกัปตันเรือเดินทะเล ได้เป็นกรรมการสโมสร และสนาม และยังบำเพ็ญประโยชน์ต่อสังคมอย่างเช่น ได้ถวายตัวเป็นสมาชิกเสือป่า สร้างศาลาท่าน้ำ สร้างกระโจมแตรในสวนลุมพินี สร้างโรงเรียนอนาถา เป็นต้น ได้รับโปรดเกล้าฯ เป็นหลวงภิรมย์ภักดี มีตำแหน่งราชการในกรมท่าซ้าย ถือศักดินา 400 เมื่อวันที่ 20 พฤศจิกายน พ.ศ. 2454 ได้รับพระราชทานเครื่องราชอิสริยาภรณ์อันมีเกียรติยศยิ่งมงกุฎไทยชั้นที่ 5 เบญจมาภรณ์มงกุฎไทย เมื่อวันที่ 31 ธันวาคม พ.ศ. 2463 และได้เลื่อนบรรดาศักดิ์เป็น พระยาภิรมย์ภักดี ถือศักดินา ๑๐๐๐ เมื่อวันที่ 1 มกราคม พ.ศ. 2467 จนถึงวันที่ 9 กุมภาพันธ์ พ.ศ. 2485 จึงได้รับพระบรมราชานุญาตให้ลาออกจากบรรดาศักดิ์
พระยาภิรมย์ภักดี ถึงแก่อนิจกรรมเมื่อวันที่ 23 มีนาคม พ.ศ. 2493 สิริอายุรวม 77 ปี
ชีวิตส่วนตัว
ท่านแต่งงานกับ คุณหญิงละม้าย เมื่อวันที่ 27 ตุลาคม 2441 ต่อมาภรรยาคลอดบุตรฝาแฝด ในปี พ.ศ. 2443 แต่บุตรฝาแฝดตาย ในปีต่อมาคลอดลูกอีกคนอยู่ได้ราว 2 เดือนก็ตาย ต่อมารับบุตรของน้องชาย พระประเวศวนขันธ์ (ปลื้ม เศรษฐบุตร) มาเป็นบุตรบุญธรรม ให้ชื่อว่า วิทย์ เศรษฐบุตร (วิทย์ ภิรมย์ภักดี)
ต่อมาเมื่อวันที่ 2 มกราคม 2455 ได้มีบุตรกับนางกิม ชื่อ ประจวบ เศรษฐบุตร (ประจวบ ภิรมย์ภักดี)
และเมื่อวันที่ 29 กุมภาพันธ์ พ.ศ. 2471 ได้มีบุตรอีกคนกับนางจิ้มลิ้มชื่อ ประจง เศรษฐบุตร (จำนงค์ ภิรมย์ภักดี)
ทวาย (แก้ความกำกวม)
ทวาย อาจหมายถึง
เจ้าหญิงนิลฮัน อ็อสมาโนลู
เจ้าหญิงนิลฮัน อ็อสมาโนลู (Her Imperial Highness Nilhan Osmanoglu) ประสูติเมื่อวันที่ 25 เมษายน 2530 เป็นพระธิดาใน เจ้าชายโอฮาน อ็อสมาโนลู และ นูราน ยีดิด ฮานิม ทรงเป็นพระนัดดาใน เจ้าชายฮารุน ออสมัน พระมุขแห่งราชวงศ์ออตโตมัน พระองค์ปัจจุบัน และเป็นสมาชิกพระราชวงศ์ออตโตมัน ทรงเสกสมรสกับ เมเหม็ด เบฮูนู วาตาเซเวอร์ มีพระบุตร 2 คน คือ
หรีด
หรีด (wreath) เป็นดอกไม้ที่จัดแต่งขึ้นตามโครงรูปต่าง ๆ เช่น วงกลม วงรี มักมีใบไม้เป็นส่วนประกอบด้วย ใช้เพื่อวัตถุประสงค์หลายประการ เช่น เคารพศพ ประดับตกแต่ง หรือทำเป็นมงคล (เครื่องสวมศีรษะ)
ต้นกำเนิด
พวงหรีดมีต้นกำเนิดตั้งแต่สมัยอารยธรรมอีทรัสคันในแถบทวีปยุโรปตอนใต้ จากการพบมงกุฎทองสำหรับนักรบเมื่อเวลาออกรบเพื่อเป็นเกียรติยศโดยแกะเป็นลายใบไม้และดอกไม้ อายุราว 400 ปีก่อนคริสตกาล ในยุคโรมันโบราณมีการใช้หรีดมาประดับศีรษะ โดยเรียกว่า ลอเรลหรีธ (laurel wreath) โดยใช้ใบไม้สานกัน
ในประเทศไทย
อารยธรรมตะวันตกเริ่มแพร่หลายอย่างมากในยุคล่าอาณานิคม หรือในสมัยรัชกาลที่ 5 ซึ่งมีการรับเอาอารยธรรมตะวันตกหลายอย่างเข้ามาในประเทศไทย โดยปรากฏหลักฐานภาพถ่ายการนำดอกไม้หลากหลายชนิดมาตกแต่งเป็นพวงกลมคล้ายพวงหรีดครั้งแรก ในพระเมรุของสมเด็จพระปิยมาวดีศรีพัชรินทรมาตา หรือ เจ้าจอมมารดาเปี่ยม พระสนมเอกในรัชกาลที่ 4 ในพ.ศ. 2447 ด้วยเหตุนี้เองทำให้คาดการณ์ได้ว่าพวงหรีดได้ถูกนำเข้ามาในประเทศไทยและใช้เป็นสื่อแทนความโศกเศร้าตั้งแต่สมัยนั้น
เดชบดินทร์ ฉายทองดี
เดชบดินทร์ ฉายทองดี หรือ บอส เกิดเมื่อวันที่ 25 มิถุนายน พ.ศ. 2529 เป็นนักแสดงชาวไทย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร โด่งดังจากการเล่นละครซิทคอมเรื่อง เฮง เฮง เฮง ในบท อาเหมา
หรีด
ชนิดของพวงหรีด
ในปัจจุบันพวงหรีดนอกจากพวงหรีดที่ทำมาจากดอกไม้สดแล้ว ยังมีพวงหรีดแบบใหม่ ๆ เกิดขึ้นมาอีกหลายชนิด เช่น พวงหรีดดอกไม้สด พวงหรีดดอกไม้แห้งหรือดอกไม้ประดิษฐ์ พวงหรีดผ้าชนิดต่าง ๆ พวงหรีดพัดลม พวงหรีดต้นไม้ (ส่วนมากนิยมเป็นต้นโมกเพราะเป็นต้นไม้มงคล) พวงหรีดนาฬิกา และพวงหรีดหนังสือ เป็นต้น โดยจุดประสงค์ของพวงหรีดชนิดใหม่ ๆ เกิดขึ้นมาเพราะ สมัยก่อนคนนิยมสั่งพวงหรีดดอกไม้สด โดยเฉพาะงานศพของผู้มีชื่อเสียง เป็นที่รู้จัก ก็มักจะได้พวงหรีดมาก บางครั้งก็เต็มจนล้นศาลาวัด ทำให้บางครั้งเป็นภาระของทางวัดที่ต้องเป็นผู้จัดการพวงหรีดที่ใช้แล้ว จึงมีคนเสนอให้มีการใช้พวงหรีดชนิดใหม่ ๆ เช่น พวงหรีดผ้า พวงหรีดพัดลม ซึ่งเมื่อใช้แล้วก็เหมือนเราบริจาคผ้า พัดลมไปยังสถานที่รับบริจาค สิ่งของต่างๆ หรือถวายให้กับทางวัดก็จะสามารถนำไปใช้ประโยชน์ได้ต่อไป ไม่ต้องนำไปทิ้งเหมือนพวงหรีดดอกไม้สด หรือพวงหรีดที่เป็นต้นไม้ซึ่งโดยส่วนมากนิยมเป็นต้นโมก เพราะเป็นต้นไม้มงคล ทางวัดก็จะสามารถนำไปปลูกต่อไป ช่วยลดปัญหาโลกร้อนได้
Help me คุณผีช่วยด้วย
Help me คุณผีช่วยด้วย เป็นละครโทรทัศน์ไทย ผลิตละครโดย บริษัท ทีวีซีน แอนด์ พิคเจอร์ จำกัด บทประพันธ์โดย กรุง ญ. ฉัตร บทโทรทัศน์โดย ตฤณณา กำกับการแสดงโดย กิตติศักดิ์ ชีวาสัจจาสกุล นำแสดงโดย ฉันทวิชช์ ธนะเสวี, กัญญ์ณรัณ วงศ์ขจรไกล, เดียร์น่า ฟลีโป และ ปาริธ ทิมทอง ออกอากาศทุกวัน จันทร์และอังคาร ระหว่างวันที่ 19 ตุลาคม ถึง 13 ธันวาคม พ.ศ. 2564
หรีด
ชนิดของพวงหรีด
ปัจจุบัน ดอกไม้สด 10 ชนิดที่นิยมนำมาจัดพวงหรีด ได้แก่ ดอกมัม, ดอกสแตติส, ดอกเยอบีร่า, ดอกกล้วยไม้, ดอกลิลลี่, ดอกคาร์เนชั่น, ดอกไฮเดรนเยีย, ดอกกุหลาบ, ดอกหน้าวัว และ ดอกแคสเปีย
Help me คุณผีช่วยด้วย
ซึ่งละครเรื่องนี้ได้เคยถูกนำมาสร้างแล้ว 1 ครั้งเมื่อปี พ.ศ. 2542 โดยบริษัท ทีวีซีน ในชื่อ เกิดแต่ชาติปางไหน จากการกำกับของ สุประวัติ ปัทมสูต นำแสดงโดย สิเรียม ภักดีดำรงฤทธิ์ ในบท มุทิตา พงษ์พัฒน์ วชิรบรรจง ในบท อานนท์ จอนนี่ แอนโฟเน่ ในบท เขตขันธ์
หรีด
พวงหรีดศาสนาคริสต์แตกต่างกับศาสนาพุทธอย่างไร
พวงหรีดศาสนาคริสต์ และศาสนาพุทธ มีข้อแตกต่างกันอยู่บ้างเล็กน้อย ดังนี้
Help me คุณผีช่วยด้วย
งานสร้าง
ละครเรื่อง Help Me คุณผีช่วยด้วย ได้ทำการฟิตติ้งหรือลองเสื้อผ้านักแสดงไปเมื่อช่วงกลางปี พ.ศ. 2563 และได้ทำการบวงสรวงเปิดกล้องไปเมื่อวันเสาร์ที่ 4 กรกฎาคม พ.ศ. 2563
หรีด
การเลือกใช้ดอกไม้ในการทำพวงหรีด
พวงหรีดศาสนาคริสต์จะนิยมเลือกใช้เป็นดอกไม้สดมากกว่า พวงหรีดแบบอื่น ๆ แต่ถ้าผู้เข้าร่วมงานต้องการจะมอบพวงหรีดที่ไม่ใช่ดอกไม้สด แนะนำให้สอบถามทางเจ้าภาพหรือญาติของผู้เสียชีวิตก่อนว่าสามารถทำได้ไหม เพื่อเป็นการให้เกียรติผู้เสียชีวิตหรือเจ้าภาพ
การเขียนข้อความบนพวงหรีด
การเขียนข้อความบนพวงหรีด ถ้าเป็นตามธรรมเนียมศาสนาคริสต์ จะเป็นการเขียนข้อความสั้น ๆ เพื่อรำลึกถึงผู้เสียชีวิต ซึ่งข้อความจะเน้นเป็นข้อความที่รำลึกถึงผู้เสียชีวิต หรือความรู้สึกดี ๆ ของผู้ให้ต้องการจะสื่อถึงผู้เสียชีวิต เช่น คุณจะอยู่ในใจของฉันตลอดไป หรือ ฉันจะรักและคิดถึงเธอตลอดไป หรือ ฉันจะคิดถึงคุณเสมอ หรือ จะรักคุณตลอดไป เป็นต้น
การสั่งพวงหรีดในยุคปัจจุบัน
ในสมัยก่อนหากคนต้องการจะไปงานศพ ก็มักจะไปสั่งพวงหรีดเอาที่ร้านพวงหรีดซึ่งโดยมากตั้งอยู่ตามข้างวัด โดยเฉพาะวัดดัง ๆ ซึ่งมีจัดงานศพบ่อย เป็นประจำ แต่เนื่องจากในปัจจุบันสภาพสังคมเปลี่ยนไป บางคนต้องทำงานจนดึกกว่าจะเลิกงานก็ไปสั่งพวงหรีดไม่ทันเพราะต้องเจอปัญหารถติดหลังเลิกงาน หรือบางบริษัทก็ต้องส่งพวงหรีดไปงานศพของญาติลูกน้องแต่ไม่มีเวลาไปร้านพวงหรีดเนื่องจากไม่ได้ไปงานศพเองหรืองานศพจัดที่ต่างจังหวัด เป็นต้น ทำให้ปัจจุบันมีการสั่งพวงหรีดออนไลน์เกิดขึ้น ตามยุคสมัยที่เทคโนโลยีมีความก้าวหน้าและเจริญขึ้น ซึ่งก็ได้รับความนิยมและสามารถอำนวยความสะดวกได้อย่างมาก
วัดพรหมรังษี (เขตดอนเมือง)
วัดพรหมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร วัดมีพื้นที่ 24 ไร่ วัดยังเป็นศูนย์สมุนไพรครบวงจรและเป็นที่ตั้งของสภาวัฒนธรรมเขตดอนเมือง
ประวัติ
วัดพรหมรังษีสร้างขึ้นเมื่อปี พ.ศ. 2520 โดยคณะศิษยานุศิษย์ที่มีความเคารพศรัทธาในสมเด็จพระพุฒาจารย์ (โต พฺรหฺมรํสี) ได้รับอนุญาตตั้งวัดเมื่อวันที่ 9 กรกฎาคม พ.ศ. 2529 และได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535
สังเวชนียสถานและปูชนียวัตถุ
จุดเด่นของวัด คือ สังเวชนียสถาน 4 ที่จำลองแบบมาจากสถานที่จริงในชมพูทวีป วัดได้เริ่มจากการสร้าง ปราสาทพุทธมารดา ซึ่งเป็นสถานที่ประสูติของพระพุทธเจ้า ภายนอกเป็นสถาปัตยกรรมแบบไทย ส่วนด้านในมีรูปหล่อองค์พุทธมารดาและพระรูปของพระพุทธเจ้าปางประสูติประดิษฐานไว้ สถานที่ตรัสรู้ของพระพุทธเจ้า คือ เจดีย์พุทธคยา อีกทั้งด้านหลังองค์เจดีย์ยังมีต้นพระศรีมหาโพธิ์ ด้านบนเจดีย์ก็ยังใช้เป็นอุโบสถของวัด มีพระประธานประดิษฐานอยู่ถึง 28 องค์ด้วยกัน ซึ่งก็เป็นตัวแทนพระพุทธเจ้าในอดีตทั้ง 28 พระองค์
วัดได้จำลองสถานที่แสดงปฐมธรรมเทศนา คือ พระสถูปเจดีย์ สถานที่แสดงปฐมธรรมเทศนา ภายในสถูปเจดีย์ก็มีรูปหล่อพระพุทธเจ้าทรงกำลังแสดงพระธรรมเทศนาโปรดปัญจวัคคีย์ซึ่งกำลังนั่งพนมมือฟังธรรมจากพระพุทธองค์อยู่ ไม่ไกลกันนั้นก็คือ พระสถูปเจดีย์ สถานที่ปรินิพพาน ภายในมีรูปหล่อพระพุทธเจ้าในปางปรินิพพานประดิษฐานอยู่บนแท่นรูปร่างคล้ายภูเขาย่อม ๆ
นอกจากวัดยังมี วิหารสมเด็จฯ โต ภายในวิหารนั้นนอกจากจะเป็นที่ประดิษฐานพระพุทธรูปต่าง ๆ แล้ว ยังมีรูปเหมือนสมเด็จพระพุฒาจารย์ (โต พฺรหฺมรํสี) อยู่หลายองค์ในหลายอิริยาบถด้วยกัน และมี พระสมเด็จชินปัญชรสมณโคดมเจ้า พระพุทธรูปองค์ใหญ่ตั้งอยู่กลางแจ้ง
ฮอนด้า CR-Z
ฮอนด้า ซีอาร์-ซีร์ (Honda CR-Z) เป็นรถยนต์สปอร์ต 2 ประตู ผลิตโดยฮอนด้า เครื่องยนต์ไฮบริดการทำงานของเครื่องยนต์ กับระบบมอเตอร์ไฟฟ้า IMA (Integrated Motor Assist)
ซัมเมอร์สแลม (2002)
ซัมเมอร์สแลม (2002) (SummerSlam (2002)) เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่เวนเจินส์ (2002) จัดเมื่อวันที่ 25 สิงหาคม ค.ศ. 2002 ณ สนามNassau Veterans Memorial Coliseum ในเมืองUniondale ,New York โดยมีนักมวยปล้ำระหว่างรอว์ และสแมคดาวน์!
ไจโรไบคิวโพลาสามเหลี่ยมอีลองเกต
ไจโรไบคิวโพลาสามเหลี่ยมอีลองเกต (elongated triangular gyrobicupola) เป็นทรงหลายหน้า (polyhedron) ที่เกิดจากการนำคิวบอกทาฮีดรอน (cuboctahedron) หรือไจโรไบคิวโพลาสามเหลี่ยม (triangular gyrobicupola) มาแทรกปริซึมหกเหลี่ยม (hexagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 12 หน้า รวม 20 หน้า รูปทรงนี้มี 18 จุดยอด 36 ขอบ และเป็นทรงตันจอห์นสันหมายเลข 36 (Johnson solid: J36)
คัลมาร์
คัลมาร์ (Kalmar) เป็นเมืองทางตะวันออกเฉียงใต้ของประเทศสวีเดน อยู่ติดทะเลบอลติก มีประชากร 35,170 คน (ค.ศ.2005) และเป็นที่ตั้งของมณฑลคัลมาร์ และเขตเทศบาลคัลมาร์ ซึ่งประกอบไปด้วย 12 เขตเทศบาล มีประชากรรวม 233,776 คน (ค.ศ.2006)
คัลมาร์เคยเป็นหนึ่งในเมืองสำคัญของสวีเดนในคริสต์ศตวรรษที่ 13 ถึง คริสต์ศตวรรษที่ 17 นอกจากนี้คัลมาร์เป็นที่ตั้งของมหาวิทยาลัยลินเนียส วิทยาเขตคัลมาร์ และเป็นเส้นทางหลักไปสู่เกาะเออร์แลนด์ เกาะที่ใหญ่เป็นอันดับ 2 ของประเทศสวีเดน
โจแอนน์ วูดเวิร์ด
วูดเวิร์ดอยู่ในอาชีพการแสดงนานถึง 6 ทศวรรษ เธอได้รับการเสนอชื่อเข้าชิงรางวัลออสการ์ถึงสี่ครั้ง (ชนะหนึ่งครั้ง), รางวัลลูกโลกทองคำสิบครั้ง (ชนะสามครั้ง), รางวัลแบฟตาสี่ครั้ง (ชนะหนึ่งครั้ง) และไพรม์ไทม์เอ็มมีอะวอดส์เก้าครั้ง (ชนะสามครั้ง) รวมถึงมีดวงดาวอยู่ในฮอลลีวูดวอล์กออฟเฟม
เรซิเดนต์อีวิล (วิดีโอเกม พ.ศ. 2539)
เรสซิเดนต์อีวิล (Resident Evil) หรือในญี่ปุ่นชื่อ ไบโอ ฮาซาร์ด เป็นวิดีโอเกมแนวสยองขวัญเอาชีวิตรอด พัฒนาและจำหน่ายโดยแคปคอมสำหรับเครื่องเล่นเพลย์สเตชัน ในปี ค.ศ. 1996 และเป็นเกมแรกในเกมชุดเรซิเดนต์อีวิล เนื้อเรื่องของเกมเล่าถึงคริส เรดฟิลด์ และจิล วาเลนไทน์ สมาชิกหน่วย S.T.A.R.S. ขณะพวกเขากำลังสอบสวนชานเมืองแร็กคูนซิตี หลังสมาชิกในทีมหลายคนหายตัวไป พวกเขาติดอยู่ในคฤหาสน์แห่งหนึ่งที่เต็มไปด้วยซอมบีและสัตว์ประหลาดตัวอื่น ๆ ตอนเริ่มเกม ผู้เล่นเลือกได้ว่าจะเล่นเป็นคริสหรือจิล และต้องสำรวจคฤหาสน์เพื่อไขความลับต่าง ๆ
โทะกุโระ ฟุจิวะระ ตั้งใจทำเป็นเกมรีเมกของเกมสวีตโฮม (1989) ต่อมาทีมพัฒนาเกมเรซิเดนต์อีวิลนำโดยชินจิ มิคะมิ ระบบเกมเป็นเกมแอ็กชันมุมมองบุคคลที่สาม เสริมด้วยการจัดการสิ่งของ การสำรวจ และการแก้ปริศนา เรสซิเดนต์อีวิลสร้างข้อตกลงซึ่งต่อมาพบได้ในเกมหลัง ๆ เช่น การควบคุม ระบบคลังสิ่งของ ระบบบันทึกเกม และการใช้โมเดลสามมิติซ้อนในฉากหลังแบบพรีเรนเดอร์
เรสซิเดนต์อีวิล ได้รับการตอบรับที่ดีมากทั้งคำวิจารณ์และยอดขาย และเป็นเกมที่กำหนดแนวเกมสยองขวัญเอาชีวิตรอด ความสำเร็จนำไปสู่แฟรนไชส์สื่อ ประกอบด้วยวิดีโอเกม ภาพยนตร์ หนังสือการ์ตูน นวนิยาย และสินค้าอื่น ๆ เกมถูกทำลงเครื่องเซก้า แซทเทิร์น ไมโครซอฟท์ วินโดวส์ และนินเทนโด ดีเอส ในปี ค.ศ. 2002 เกมรีเมกในชื่อเดียวกันออกจำหน่ายบนเครื่องเกมคิวบ์ แสดงให้เห็นกราฟิก เสียง ระบบเกมและเนื้อเรื่องที่ปรับปรุงใหม่ ต่อมาเกมเวอร์ชันเกมคิวบ์ถูกมาสเตอร์ระดับคุณภาพสูงอีกครั้ง ออกจำหน่ายในปี ค.ศ. 2015 ในเครื่องเล่นใหม่ ภาคต่อโดยตรงของเกมในชื่อ เรซิเดนต์อีวิล 2 จำหน่ายในปี ค.ศ. 1998 และภาคเล่าย้อนในชื่อ เรซิเดนต์อีวิล ซีโร่ จำหน่ายในปี ค.ศ. 2002
ระบบเกม
ตัวละครของผู้เล่นเป็นสมาชิกหน่วยพิเศษคนหนึ่งที่ติดอยู่ในคฤหาสน์ที่มีสิ่งมีชีวิตกลายพันธุ์อาศัยอยู่ จุดประสงค์ของเกมคือเปิดโปงปริศนาของคฤหาสน์และหนีรอดให้ได้ กราฟิกในเกมประกอบด้วยตัวละครและวัตถุหลายเหลี่ยมสามมิติเรียลไทม์ ซ้อนอยู่บนฉากหลังแบบพรีเรนเดอร์ และมุมกล้องตั้งนิ่ง ผู้เล่นควบคุมตัวละครโดยกดปุ่มที่แผงดีแพด หรือก้านอะนาล็อกไปทางซ้ายหรือขวาเพื่อหมุนตัวละคร และเคลื่อนไหวตัวละครไปข้างหน้าหรือข้างหลังโดยกดปุ่มขึ้นลงที่แผงดีแพด
ในการบรรลุเป้าหมาย ตัวละครต้องหาเอกสารหลายฉบับที่ชี้แจงรายละเอียดในเกม รวมถึงเบาะแสที่ช่วยแก้ปริศนาต่าง ๆ ในคฤหาสน์ สิ่งของสำคัญเป็นสิ่งจำเป็นที่ทำให้ผู้เล่นเข้าห้องใหม่หรือสิ่งของใหม่ ๆ ได้ ผู้เล่นมีอาวุธปืนเพื่อป้องกันตนเองจากศัตรู แต่กระสุนปืนมีจำกัด และผู้เล่นต้องเก็บกระสุนไว้ใช้ในยามจำเป็นเท่านั้น ในการเติมพลังตัวละคร ผู้เล่นต้องใช้สเปรย์ปฐมพยาบาล หรือสมุนไพรสามชนิดที่สามารถผสมกันจนได้ผลการรักษาที่ต่างกัน ช่องเก็บสิ่งของของผู้เล่นมีจำกัดขึ้นกับตัวละครที่ผู้เล่นเลือกเล่น และสิ่งของที่ผู้เล่นไม่ต้องการถือไว้สามารถเก็บไว้ในกล่องเก็บสิ่งของเพื่อใช้ในภายหลังได้ ในการบันทึกเกม ผู้เล่นต้องเก็บแถบผ้าหมึก และใช้กับเครื่องพิมพ์ดีดที่มีกระจายทั่วตำแหน่งในเกม อย่างไรก็ตาม แถบผ้าหมึกที่ผู้เล่นเก็บได้ก็มีจำกัด เช่นเดียวกับกระสุนปืนและยา ผู้เล่นจะได้เผชิญหน้าและต่อสู้กับสิ่งมีชีวิตที่ติดเชื้อ เช่น ซอมบีกินเนื้อ สุนัขที่ตายแล้วฟื้น แมงมุมยักษ์ และสัตว์ประหลาดชนิดอื่น ๆ
ฉากท้องเรื่อง
เกิดเหตุฆาตกรรมต่อเนื่องในชานเมืองแร็กคูนซิตี โดยมีร่องรอยของมนุษย์กินคนบนซากศพเหยื่อ หน่วยช่วยชีวิตและยุทธวิธีพิเศษ (S.T.A.R.S.) ของสถานีตำรวจแร็กคูนซิตีได้รับมอบหมายให้ตรวจสอบคดีฆาตกรรม หน่วย S.T.A.R.S. แบ่งออกเป็นสองหน่วยย่อยคือ อัลฟา และบราโว หน่วยบราโวถูกส่งออกไปก่อน แต่การติดต่อขาดหายไป หน่วยอัลฟาจึงถูกส่งไปตามหาหน่วยบราโว
คิดถึง (เพลงพีซเมกเกอร์)
คิดถึง เป็นซิงเกิลของ พีซเมกเกอร์ จากอัลบั้มชุดแรก Peacemaker ออกจำหน่ายในปี พ.ศ. 2546
เรซิเดนต์อีวิล (วิดีโอเกม พ.ศ. 2539)
ตัวละคร
ผู้เล่นสามารถเลือกได้ว่าจะเล่นเป็นคริส เรดฟิลด์ และจิล วาเลนไทน์ สมาชิกหน่วยอัลฟา แต่ละคนมีความสามารถเอกลักษณ์แตกต่างกัน จิลมีอาวุธปืนมากกว่า และมีกุญแจผีที่ทำให้เข้าถึงห้องและเก็บสิ่งของได้ง่าย และช่องเก็บสิ่งของได้ถึงแปดอย่าง ขณะที่คริสมีอาวุธปืนจำกัด แต่แข็งแกร่งกว่า และมีช่องเก็บของเล็กกว่า เก็บของได้หกอย่าง
ตัวละครสนับสนุนในเกมได้แก่ แบร์รี เบอร์ตัน ผู้เชี่ยวชาญเรื่องอาวุธของหน่วยอัลฟาที่คอยหาอาวุธปืนและกระสุนให้จิล รวมไปถึงการช่วยปราบศัตรูบางชนิดที่ตัวละครหลักไม่สามารถกำจัดได้ด้วยตัวเองอีกด้วย รีเบ็กกา แชมเบอส์ สมาชิกหน่วยบราโวที่รอดชีวิต คอยช่วยเหลือคริสเรื่องยา อัลเบิร์ต เวสเกอร์ กัปตันของหน่วย S.T.A.R.S. และหัวหน้าหน่วยอัลฟา และแบรด วิกเกอส์ กัปตันเฮลิคอปเตอร์ที่ส่งสัญญาณช่วยเหลือ
สมาชิกหน่วย S.T.A.R.S. คนอื่น ๆ ได้แก่ โจเซฟ ฟรอสต์ สมาชิกคนที่หกของหน่วยอัลฟาที่ตายกะทันหัน เอ็นริโก มารินี หัวหน้าหน่วยบราโวที่ทำให้ผู้เล่นพบจุดหักมุมมากที่สุด ริชาร์ด ไอเคน ผู้มอบวิทยุสื่อสารให้ผู้เล่น เคนเนท เจ. ซัลลิแวน สมาชิกหน่วยบราโวถูกฆ่าหลังหน่วยอัลฟามาถึง และฟอเรสต์ สเปเยอร์ ศพถูกพบที่ระเบียง
เนื้อเรื่อง
เนื่องจากยังมีสุนัขวนเวียนอยู่ข้างนอก หน่วยอัลฟาที่เหลือสี่คน (เวสเกอร์ คริส จิล และแบร์รี่) ติดอยู่ในคฤหาสน์ ตัวละครที่ผู้เล่นเลือกจะะส่งผลให้ตัวละครคนหนึ่งไม่ได้เข้ามาอยู่ในคฤหาสน์ (แบร์รี่ไม่ได้เข้ามาถ้าเลือกเล่นคริส คริสไม่ได้เข้ามาถ้าเลือกเล่นจิล) มีเสียงยิงปืนดังขึ้น ผู้เล่นแยกย้ายไปตรวจสอบ ณ จุดนี้ ผู้เล่นจะได้ควบคุมตัวละครและเริ่มสำรวจคฤหาสน์ สิ่งหนึ่งที่ค้นพบคือศพสมาชิกหน่วยบราโวชื่อ เคนเนท เจ. ซัลลิแวน ถูกซอมบี้กินจนตาย ขณะกำลังค้นหาในคฤหาสน์ ตัวละครพบหน่วยบราโวอีกหลายคน เช่น ริชาร์ด ไอเคน ถูกงูพิษกัดปางตายและเสียชีวิตในที่สุด และมอบวิทยุให้ผู้เล่นก่อนเขาสิ้นลม ฟอเรสต์ สเปเยอร์ พบเป็นศพที่ระเบียง (ในเกมเวอร์ชันหลัง ศพนี้ฟื้นขึ้นมาเป็นซอมบี้ด้วย) และเอ็นริโก มารินี กัปตันหน่วยบราโว ผู้เปิดเผยว่าหนึ่งในหน่วยอัลฟาเป็นผู้ทรยศก่อนถูกมือสังหารปริศนายิงจนตาย
ในที่สุดตัวละครพบว่าคฤหาสน์มีปริศนา กับดัก และเรื่องสยองขวัญมากมาย เอกสารที่กระจายทั่วไปแนะว่ามีการทดลองที่ผิดกฎหมายกระทำโดยทีมวิจัยลับ ภายใต้อำนาจและการดูแลของบริษัทชีวการแพทย์ อัมเบรลลาคอร์เปอเรชัน สิ่งมีชีวิตที่วนเวียนอยู่ในคฤหาสน์และรอบ ๆ คือผลจากการทดลองนี้ ซึ่งทำให้บุคลากรในคฤหาสน์ สัตว์และแมลงต่าง ๆ โดนสารกลายพันธุ์ที่เรียกว่า ที-ไวรัส
หลังจากตรวจตราในอาคารหลาย ๆ หลัง ทางเดินต่าง ๆ และอุโมงค์ใต้ดิน ผู้เล่นพบห้องปฏิบัติการลับใต้ดินที่มีการทดลองของอัมเบรลลาคอร์เปอเรชัน ในห้องทดลอง ผู้เล่นเรียนรู้ว่าเวสเกอร์คือเจ้าหน้าที่ที่ทำงานให้อัมเบรลลา เวสเกอร์ถูกสิ่งมีชีวิตในห้องทดลองฆ่าจนดูเหมือนตาย ผู้เล่นพบตัวละครอีกตัวที่ผู้เล่นเล่นได้ถูกเวสเกอร์ขังอยู่ในห้องขัง และช่วยพาเขาออกโดยเปิดระบบระเบิดตัวเอง ผู้เล่น (และตัวละครหน่วย S.T.A.R.S. ที่รอดชีวิตอีกสองคน ถ้าผู้เล่นช่วยชีวิตไว้ได้ทัน) มุ่งหน้าไปที่ลานจอดเฮลิคอปเตอร์ ผู้เล่นมาถึงลานจอดและสามารถติดต่อแบรดได้ และพบกับผู้รอดชีวิตอีกสองคน แต่ถูกไทแรนต์ สัตว์ประหลาดเหมือนคนที่เกิดหลังโดนสารทีไวรัสนานเกินไป เข้าจู่โจม หลังจากต่อสู้ไทแรนต์จนชนะ หน่วย S.T.A.R.S. ที่รอดชีวิตขึ้นเฮลิคอปเตอร์และหนีไปได้
พ.ศ. 755
พุทธศักราช 755 ใกล้เคียงกับ
เหตุการณ์
โจโฉขึ้นเป็นวุยก๋ง เล่าปี่เปิดศึกชิงแคว้นเสฉวนจากเล่าเจี้ยง
เส้นขนานที่ 26 องศาเหนือ
เส้นขนานที่ 26 องศาเหนือ คือวงกลมละติจูดที่ 26 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทวีปเอเชีย มหาสมุทรอินเดีย มหาสมุทรแปซิฟิก ทวีปอเมริกาเหนือ แคริบเบียน และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 26° เหนือลากผ่านพื้นที่ดังนี้:
โรงแรมแคปซูล
โรงแรมแคปซูลแห่งแรก คือ แคปซูลอินน์โอซากา ออกแบบโดยสถาปนิกที่มีชื่อเสียง Kisho Kurokawa ตั้งอยู่ในเมืองโอซากา ประเทศญี่ปุ่น เปิดเมื่อปี พ.ศ. 2522
ลักษณะ
ห้องพักเป็นห้องประมาณความยาวและความกว้างของเตียงเดี่ยว ที่มีความสูงเพียงพอสำหรับแขกของโรงแรมที่จะคลานเข้าไปและนั่งบนเตียง ผนังห้องอาจทำจากไม้, โลหะ หรือวัสดุแข็ง แต่มักจะเป็นไฟเบอร์กลาส หรือพลาสติก สิ่งอำนวยความสะดวกภายในห้องโดยทั่วไป ได้แก่ โทรทัศน์ขนาดเล็ก, เครื่องปรับอากาศ แผงควบคุมอิเล็กทรอนิกส์ และปลั๊กไฟ แคปซูลถูกวางซ้อนกันแบบด้านชนด้านสูงสองหน่วย พร้อมบันไดสำหรับเข้าถึงห้องที่อยู่ด้านบน คล้ายกับเตียงสองชั้น ปลายเปิดของแคปซูลสามารถปิดได้ด้วยผ้าม่านหรือประตูทึบเพื่อความเป็นส่วนตัว และสามารถล็อกได้จากด้านในเท่านั้น
โรงแรมแคปซูลมีขนาดแตกต่างกันตั้งแต่ 50 แคปซูลถึง 700 แคปซูลและมักจะให้ความสำคัญกับผู้ชายเป็นหลัก โรงแรมแคปซูลบางแห่งเสนอส่วนแยกต่างหากสำหรับแขกผู้เข้าพักชายและหญิง หรือแม้กระทั่งชั้นแยก และลิฟท์แยกต่างหาก เสื้อผ้าและรองเท้าจะได้รับการเปลี่ยนเป็นชุดยูกาตะและรองเท้าแตะที่ทางเข้า และอาจมีผ้าขนหนูและเสื้อคลุมอาบน้ำให้ด้วย กระเป๋า และสิ่งของมีค่ามักจะถูกเก็บไว้ในตู้เก็บของ หรือในตู้นิรภัยในห้อง (ถ้ามี) ผู้เข้าพักจะถูกขอให้ไม่สูบบุหรี่หรือรับประทานอาหารในแคปซูล
ฐานลูกค้า
ประโยชน์ของโรงแรมเหล่านี้คือความสะดวกสบายและราคาต่ำ โดยปกติประมาณ 2,000-4,000 เยน (ประมาณ 18–36 ดอลลาร์สหรัฐ) ต่อคืน
คำวิจารณ์และข้อเสีย
โรงแรมแคปซูลบางแห่งอาจไม่มีเครื่องปรับอากาศภายในแคปซูล ทำให้การไหลเวียนของอากาศไม่ดี โดยเฉพาะอย่างยิ่งเมื่อปิดม่านส่วนตัว หรือปิดประตู นอกจากนี้เนื่องจากผู้เข้าพักอยู่ใกล้กัน โดยกั้นด้วยเพียงผนังพลาสติกบาง ๆ จึงทำให้มีเสียงรบกวนจากแขกคนอื่น ๆ เช่นการกระแทกเข้ากับผนัง
เนื่องจากโรงแรมแคปซูลบางแห่ง ได้รับการออกแบบมาสำหรับการเข้าพักหนึ่งคืน ผู้ใช้บริการที่ต้องการพักมากกว่าหนึ่งวัน จะต้องเช็คเอาท์และเช็คอินใหม่ทุกวัน
ยัสเนียล โตเลโด
ยัสเนียล โตเลโด โลเปซ (Yasniel Toledo Lopez; 12 เมษายน ค.ศ. 1986 — ) เป็นนักกีฬามวยสากลสมัครเล่นชาวคิวบา จากเมืองปีนาร์เดลริโอ ผู้ซึ่งชนะการแข่งขันแพนแอมในรุ่นไลท์เวท ค.ศ. 2011 และเป็นมวยถนัดซ้าย ตลอดจนเป็นนักกีฬาทีมชาติคิวบา ในการแข่งขันกีฬามวยสากลสมัครเล่นในโอลิมปิกฤดูร้อน 2012 ทั้งนี้ เขาเคยพบกับคู่ชกอย่าง สายลม อาดี มาแล้วครั้งหนึ่งใน ค.ศ. 2011
ในสายอาชีพ
ภายหลังจากที่ชนะตำแหน่งระดับโลกรุ่นอายุไม่เกิน 17 ปี ใน ค.ศ. 2005 ในปีถัดมาเขาก็ได้เป็นฝ่ายแพ้ต่อ วลาดิเมียร์ แซรูแฮนยาน ซึ่งเป็นชาวรัสเซียในรอบไฟนอล
สภาแห่งรัฐ (เนเธอร์แลนด์)
สภาแห่งรัฐ (Raad van State; Council of State) เป็นหน่วยงานในเนเธอร์แลนด์ จัดตั้งขึ้นตามรัฐธรรมนูญ ทำหน้าที่ให้คำปรึกษาแก่คณะรัฐมนตรีและสภาฐานันดร สภาแห่งรัฐมีสมาชิก 2 ประเภท คือ สมาชิกที่เป็นราชวงศ์ และสมาชิกที่พระมหากษัตริย์แต่งตั้งจากผู้มีประสบการณ์ด้านการเมือง การค้า การทูต หรือการทหาร สภาแห่งรัฐจัดตั้งขึ้นใน ค.ศ. 1531 จึงเป็นหนึ่งในหน่วยงานของรัฐที่เก่าแก่ที่สุดและยังทำหน้าที่อยู่
13 บันทึกลับหัวใจสลาย
13 บันทึกลับหัวใจสลาย (13 Reasons Why) เป็นซีรีส์โทรทัศน์อเมริกันในปี ค.ศ. 2017 อิงจากนวนิยายเรื่อง เธอร์ทีนรีซันส์วาย (Thirteen Reasons Why) ของเจย์ แอชเชอร์ ที่พัฒนาโดยไบรอัน ยอร์คีย์ ออกอากาศครั้งแรกที่ช่องเน็ตฟลิกซ์ เป็นเรื่องราวเกี่ยวกับแฮนนาห์ เบเกอร์ วัยรุ่นที่ตัดสินใจฆ่าตัวตายหลังจากประสบความล้มเหลวในชีวิต โดยเธอได้ทิ้งเทปเอาไว้ 13 หน้า ที่บอกเล่าเรื่องราวของคน 13 คนที่ทำให้เธอเลือกจบชีวิตลง ฤดูกาลแรกมีทั้งหมด 13 ตอนตามจำนวนเหตุผลของเทป
สภาแห่งรัฐ (เนเธอร์แลนด์)
พระมหากษัตริย์เป็นประธานสภาแห่งรัฐ แต่น้อยครั้งที่จะเสด็จมาประชุม เมื่อประธานไม่อยู่หรือไม่อาจปฏิบัติหน้าที่ได้ รองประธานจะทำหน้าที่แทน นอกจากนี้ รองประธานสภาแห่งรัฐยังปฏิบัติหน้าที่ประมุขแห่งรัฐแทนพระมหากษัตริย์ เมื่อไม่มีพระมหากษัตริย์ หรือมีแต่ไม่อาจปฏิบัติหน้าที่ได้อีกด้วย
ทรีซัม (ภาพยนตร์)
ทรีซัม (Threesome) เป็นภาพยนตร์ในปี พ.ศ. 2537 กำกับและเขียนบทโดย แอนดรูว์ เฟลมมิง เป็นภาพยนตร์อัตชีวประวัติที่ผสมความตลก โดยเขียนมาจากชีวิตในช่วงศึกษาในวิทยาลัยของเฟลมมิง นำแสดงโดย ลาร่า ฟลินน์ บอยล์ จอช ชาร์ลส์ และ สตีเฟ่น บอลด์วิน
เรื่องย่อ
เอ็ดดี้ (จอช ชาร์ลส) กับสจ๊วต (สตีเฟ่น บอลด์วิน) เป็นเพื่อนร่วมหอพักนักศึกษา แล้ววันหนึ่งก็ได้ต้อนรับเพื่อนร่วมห้องคนใหม่คือ อเล็กซ์ (ลาร่า ฟลินน์ บอยล์) ซึ่งหอพักเป็นหอพักชาย แต่ด้วยความผิดพลาดที่อเล็กซ์ชื่อเหมือนผู้ชายจึงเกิดความเข้าใจผิด เธอจึงถูกส่งไปอยู่ในห้องพักของสองชายหนุ่ม แต่ทั้งสามคนก็ใช้ชีวิตอยู่ในห้องพักเดียวกัน จนอเล็กซ์หลงรักเอ็ดดี้และพยายามจะยั่วเอ็ดดี้ ขณะที่สจ๊วตนั้นปิ๊งอเล็กซ์ แต่เอ็ดดี้รู้สึกสับสนว่าตัวเองเป็นเกย์ แถมยังแอบชอบสจ๊วตอีกต่างหาก ทั้งสามคนเป็นเพื่อนที่ดีต่อกันและตกลงกันว่าจะไม่มีความสัมพันธ์เกินเลยต่อกัน แต่แล้วมีความสัมพันธ์เกินเลยและจากคืนนั้นอเล็กซ์ก็สงสัยว่าตนเองท้อง
หลังจากนั้นทั้งสามคนก็แยกตัวกันไป สามอาทิตย์ต่อมาเมื่อปิดภาคเรียน อเล็กซ์ย้ายไปอยู่หอหญิง เอ็ดดี้แยกไปอยู่ห้องเดี่ยวโดยไม่มีเพื่อนร่วมห้อง และทั้งสามคนตกลงแยกกันไป ภายหลังเรียนจบ เอ็ดดี้ก็กำลังหาเพื่อนชาย สจ๊วตมีชีวิตครอบครัวแบบผัวเดียวเมียเดียว อเล็กซ์เป็นโสด และมีโอกาสมากินข้าวกลางวันบางครั้ง และความเป็นเพื่อนยังคงอยู่
ตัวละครในทีมเดมอน เดวิลแบ๊ทส์
ทีมเดมอน เดวิลแบ๊ทส์ เป็นทีมอเมริกันฟุตบอลของโรงเรียนเดมอนจากการ์ตูนเรื่องอายชีลด์ 21 ไอ้หนูไต้ฝุ่นมะกันบอล  โดยเป็นโรงเรียนสอนในระดับชั้นมัธยมศึกษาตอนปลายต่อจากโรงเรียนมาโอเดมอน  โดยสมาชิกเบื้องต้นของทีมมีเพียง 3 คน คือ ฮิรุม่า โยอิจิ, คุริตะ เรียวคัน และทาเคคุระ เก็น หรือ มุซาชิ  หลังจากนั้นไม่นานมุซาชิได้ออกจากทีมไปเนื่องจากปัญหาทางบ้าน  จนกระทั่งฮิรุม่าเจอ โคบายาคาว่า เซนะ ผู้ที่มีความสามารถในการวิ่ง
13 บันทึกลับหัวใจสลาย
เดิมทียูนิเวอร์แซลสตูดิโอส์ได้ซื้อลิขสิทธิ์มาสร้างเป็นภาพยนตร์เมื่อวันที่ 8 กุมภาพันธ์ ค.ศ. 2011 และวางตัวเซลีนา โกเมซในบทนำ แต่ต่อมาเน็ตฟลิกซ์ได้ปรับเปลี่ยนมาเป็นซีรีส์แทนในช่วงปลายปี ค.ศ. 2015 โดยโกเมซทำหน้าที่เป็นผู้อำนวยการสร้างฝ่ายบริหาร ซีรีส์ชุดนี้ได้รับคำยกย่องจากนักวิจารณ์และผู้ชมทั่วไปในเรื่องเนื้อหาและการคัดเลือกนักแสดง
ตัวละครในทีมเดมอน เดวิลแบ๊ทส์
คำพูดประจำในก่อนการแข่งขันของทีมมักจะพูดว่า "ฆ่ามันซะ! YEAH!!!" หรือตามต้นฉบับภาษาญี่ปุ่น คือ "โบคโคโรสึ! YA-HA!!"
ข้อมูลทีม
สัญลักษณ์ : ค้างคาวปีศาจสีแดง โดยมีต้นแบบคล้ายคลึงกับ ฮิรุม่า โยอิจิ สีประจำทีม : สีแดง สีขาว  และสีดำ หมวก : สีดำ โดยเหล็กข้างหน้าเป็นสีขาว  โดยเป็นลายปีกค้างคาวสีแดงทั้งสองข้างของหมวก ชุดแข่งขัน :เสื้อสีแดงมีหมายเลขสีขาวปักตรงกลาง และกางเกงสีขาวตามต้นฉบับ  แต่ในช่วงแข่งขันคันโตที่หมายเลยจะเป็นสีขาวเป็นกรอบโดยมีพื้นด้านในเป็นสีดำ ลักษณะการเล่น : ทีมเดมอน เดวิลแบ๊ทส์นั้นมีลักษณะการเล่นตรงข้ามกับทีมโอโจไวท์ไนท์โดยสิ้นเชิง โดยทีมเดมอน เดวิลแบ๊ทส์เน้นในด้านทีมรุก  จนได้รับการยกย่องให้เป็นสุดยอดทีมรุกแห่งคันโตในการแข่งขันรอบรองชนะเลิศกับทีมโอโจไวท์ไนท์ที่เป็นสุดยอดทีมรับแห่งคันโต
ต้นแบบและการพัฒนา
ยูสึเกะ มุราตะ ผู้วาดการตูนเรื่องนี้ได้กล่าวว่า หมวกในทีมเดมอน เดวิลแบ๊ทส์ได้รับแรงบันดาลใจมาจากทีมอเมริกันฟุตบอลฟิลลาเดเฟีย อีเกิลส์
โคบายาคาว่า เซนะ หรือ อายชีลด์ 21
โคบายาคาว่า เซนะ เป็นเด็กปี 1 ขี้แหย ขัดใจคนอื่นไม่เป็น แต่ว่ามีฝีเท้าลมกรดเนื่องจากเป็นเบ๊ซื้อของมาตั้งแต่เด็กๆ เขาสอบเข้าโรงเรียนเดมอนในที่นั่งสอบเบอร์ 21 ซึ่งเป็นสิ่งที่เซนะดีใจที่สุดในรอบ 10 ปีก็ว่าได้ (เปิดเผยในเล่ม11ว่าทางโรงเรียนให้นักเรียนทุกคนที่เข้าสอบผ่านหมด) เมื่อมาถึงโรงเรียนในวันแรกเขาถูกเด็กเกเร 3 คน (โทงาโน่, จูมอนจิ, คุโรกิ) บังคับให้ไปซื้อขนมปังและถูกพามายังหลังโรงเรียน ที่ที่เซนะได้พบกับชมรมอเมริกันฟุตบอล และคุริตะ เรียวคัน ที่ชวนเซนะเข้าชมรมด้วย ในช่วงแรกเขากลัวที่จะต้องแข่งขันจึงขอว่าจะเป็นแค่ผู้จัดการชมรมแทน โดยจะทำหน้าที่วิเคราะห์คู่ต่อสู้และหาทางชนะ ทว่าหลังจากนั้นโทงาโน่, จูมอนจิ, คุโรกิ ได้เอามือถือของเซนะมาเพื่อจะโทรเรียกตำรวจ และแกล้งทำเป็นว่าพวกตนโดนคนชมรมอเมริกันฟุตบอลทำร้าย แต่เซนะได้แย่งมือถือมาและวิ่งหนีทั้ง 3 จนหนีพ้นได้ ฮิรุม่าซึ่งบังเอิญได้มาเห็นเข้าพอดีจึงจัดแจงให้เซนะเข้าร่วมแข่งขันโดยใช้ชื่อว่า อายชีลด์ 21 เพื่อปกปิดตัวตนไม่ให้โดนชมรมอื่นแย่งตัวไป
แต่เมื่อการแข่งนัดแรกมาถึง อิชิมารุเกิดลื่นล้มจนขาบาดเจ็บเพราะเซนะให้รองเท้าผิดแบบ เมื่อมีผู้เล่นไม่พอ (ทีมเดเมอนในเวลานั้นไม่มีตัวสำรอง) เซนะจึงต้องลงแข่งในฐานะอายชีลด์ 21 เซนะในช่วงแรกๆ ที่ลงแข่งก็ยังไม่มีความมั่นใจนัก ตั้งใจจะหนีหลายครั้งแต่เมื่อเห็นเพื่อนๆ ที่ตั้งใจแข่งแล้วก็กลับมาหันหน้าสู้อีกครั้งหนึ่ง เซนะมีผลต่อเพื่อนๆ ในทีมหลายอย่างในฐานะอายชีลด์ 21 ที่ว่าแม้ตัวจะเล็กแต่ก็มีความสามารถ และมีความกล้าที่จะพุ่งเข้าชนกับศัตรูตัวใหญ่ๆ อย่างไม่เกรงกลัว และเซนะยังเป็นผู้ที่ชักชวนคนๆ อื่นเข้าทีมด้วย เช่น มอนตะ เป็นต้น เซนะมักจะมองมาโมริอย่างพี่สาว และกลัวมาโมริเป็นห่วงจึงพยายามปิดบังตนเองว่าตัวจริงคืออายชีลด์ 21
ในเล่ม18 ตอนศึกปะทะบันโดสไปเดอร์ซึ่งมีสุดยอดคิกเกอร์ "โคทาโร่" (ปรากฏตัวเล่ม7) เซนะได้ถอดหมวกอายชิลด์ออก และเปิดเผยว่าตัวจริงของเขาคืออายชิลด์ 21 เพราะอยากเป็นตัวของตัวเอง หลังจากชนะบันโดสไปเดอร์ได้ เซนะได้รับหน้ากากอายชีลด์มาจากอาคาบะ แสดงให้เห็นว่าเขาคืออายชีลด์ 21 ตัวจริง